
  ΕΛΛΗΝΙΚΗ ΔΗΜΟΚΡΑΤΙΑ                                




  ΝΟΜΟΣ ΛΕΥΚΑΔΑΣ






       ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ                                              

                                   
  ΑΠΟΣΠΑΣΜΑ

Από το Πρακτικό της με αρ. 8ης/2023 Συνεδρίασης
της Επιτροπής Ποιότητας Ζωής

του Δήμου Λευκάδας

Αριθ. Αποφ.: 20/2023
Στην Λευκάδα σήμερα στις 19 του μηνός Δεκεμβρίου  του έτους  2023,  ημέρα  Τρίτη και  ώρα 10:30,  ήλθε σε  τακτική δια ζώσης συνεδρίαση, η Επιτροπή Ποιότητας Ζωής, μετά την ματαίωση της από 15/12/2023 συνεδρίασης της Επιτροπής Ποιότητας Ζωής, (αρ. 27900/11.12.2023 πρόσκληση συνεδρίασης), επειδή δεν υπήρξε απαρτία και σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18,  το άρθρο 94 του ν. 4685/20, την παρ. 3 του άρθρου 40 του Ν. 4735/20  και την υπ΄αριθ. 374/Α.Π. 39135/30-05-2022 εγκ. ΥΠ. ΕΣ., ύστερα από την αριθ. πρωτ: 28364/15.12.2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.

    
                  ΠΑΡΟΝΤΕΣ


                       ΑΠΟΝΤΕΣ
	1.
	Λύγδας Σπυρίδων (Πρόεδρος) 
	1.  
	Αργυρός Νικόλαος 

	2.
	Βικέντιος Νικόλαος 
	2.  
	Γιαννιώτης Παναγιώτης

	3.
	Σολδάτος Χαρίλαος
	3.  
	Μαργέλη Μαρία 

	4.
	Τυπάλδος Νικόλαος 
	4.  
	Σαρανταένας Ιωάννης

	5.
	Σκληρός Φίλιππος (αναπλ.)
	5. 
	

	6.
	
	6.
	

	7.
	
	7.
	

	8.
	
	8.
	

	9.
	
	9.
	



Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Επιτροπής Ποιότητας Ζωής,  Αιμιλία Χαλκιοπούλου, υπάλληλο του Δήμου.

Ο κ. Σκληρός Φίλιππος, αναπληρωματικό μέλος, αναπληρώνει το τακτικό μέλος κ. Σολδάτο Γεώργιο.

ΘΕΜΑ  3ο:  Απόφαση Ε.Π.Ζ. για την έγκριση ή μη  του Σχεδίου Αστικής Προσβασιμότητας (ΣΑΠ) στο Δήμο Λευκάδας.
Εισηγητής: Σπυρίδων Λύγδας, Πρόεδρος Ε.Π.Ζ., Αντιδήμαρχος
Ο Πρόεδρος της Ε.Π.Ζ. κ. Σπυρίδων Λύγδας, Αντιδήμαρχος, εισηγούμενος το θέμα,  έθεσε υπόψη των μελών της Ε.Π.Ζ. την εισήγηση της υπηρεσίας, η οποία έχει ως εξής:
	Σχετ.:
	· Ν. 4819/2021 «Ολοκληρωμένο πλαίσιο για τη διαχείριση των αποβλήτων - Ενσωμάτωση των Οδηγιών 2018/ 851 και 2018/852 του Ευρωπαϊκού Κοινοβουλίου και του Συμβουλίου της 30ής Μαΐου 2018 για την τροποποίηση της Οδηγίας 2008/98/ΕΚ περί αποβλήτων και της Οδηγίας 94/62/ΕΚ περί συσκευασιών και απορριμμάτων συσκευασιών, πλαίσιο οργάνωσης του Ελληνικού Οργανισμού Ανακύκλωσης, διατάξεις για τα πλαστικά προϊόντα και την προστασία του φυσικού περιβάλλοντος, χωροταξικές - πολεοδομικές, ενεργειακές και συναφείς επείγουσες ρυθμίσεις»

· Η υπ’αριθμ. ΥΠΕΝ/ΔΜΕΑΑΠ/110088/887/19.11.2021 Απόφαση Υφυπουργού Π.ΕΝ. (ΦΕΚ Β΄ 5553/30-11-21)

· H υπ’ αριθμ. πρωτ. 3926/02.03.2023 (ΑΔΑΜ 23AWRD012222017) σύμβαση με την εταιρεία Σ.Μ.Ρ. ΣΥΜΒΟΥΛΕΥΤΙΚΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ για την παροχή υπηρεσιών συμβούλου για την «ΕΚΠΟΝΗΣΗ ΣΧΕΔΙΟΥ ΑΣΤΙΚΗΣ ΠΡΟΣΒΑΣΙΜΟΤΗΤΑΣ ΣΤΟ ΔΗΜΟ ΛΕΥΚΑΔΑΣ»

· Απόφαση από το πρακτικό της συνεδρίασης της Ομάδας Εργασίας με αριθμ. 01/2023, που ορίστηκε με απόφαση Δημάρχου Λευκάδας ΑΔΑ:6Η0ΤΩΛΙ-Ρ2Υ  




Ο Δήμος Λευκάδας προχώρησε στην υλοποίηση του Σχεδίου Αστικής Προσβασιμότητας (Σ.Α.Π.) στο πλαίσιο του Ν. 4819/2021, με βάση τις προδιαγραφές, όρους και τεχνικές οδηγίες για την εκπόνηση «Σχεδίου Αστικής Προσβασιμότητας (Σ.Α.Π.)» που καθορίστηκαν με την ΥΠΕΝ/ΔΜΕΑΑΠ/110088/887/19.11.2021 Απόφαση Υφυπουργού Π.ΕΝ. (ΦΕΚ Β΄ 5553/30-11-21).

Το Σχέδιο Αστικής Προσβασιμότητας του Δήμου Λευκάδας χρηματοδοτήθηκε εξ ολοκλήρου από το Πράσινο Ταμείο του Υπουργείου Περιβάλλοντος και Ενέργειας και συγκεκριμένα από τον ΑΞΟΝΑ ΠΡΟΤΕΡΑΙΟΤΗΤΑΣ 2 «ΑΣΤΙΚΗ ΑΝΑΖΩΟΓΟΝΗΣΗ ΚΑΙ ΛΟΙΠΕΣ ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ» του χρηματοδοτικού προγράμματος «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ 2022» της πρόσκλησης της δράσης «ΣΧΕΔΙΑ ΑΣΤΙΚΗΣ ΠΡΟΣΒΑΣΙΜΟΤΗΤΑΣ (Σ.Α.Π.)»

Ανάδοχος για την παροχή υπηρεσιών συμβούλου ανακηρύχθηκε η εταιρεία «Σ.Μ.Ρ. ΣΥΜΒΟΥΛΕΥΤΙΚΗ ΕΠΕ» µε διακριτικό τίτλο SMR με την οποία υπογράφηκε η υπ’ αριθμ. πρωτ. 3926/02.03.2023 (ΑΔΑΜ 23SYMV012223145) σύμβαση και την αριθμ. πρωτ. 20282/01-09-2023 σύμβαση τροποποίησης της 3926/02-03-23 (23SYMV013339686). Στόχος του Σ.Α.Π. είναι να προσδιορίσει τα σημεία των απαιτούμενων διαμορφώσεων, επεμβάσεων και κατασκευών και τις προσβάσιμες γραμμικές διαδρομές μεταξύ αυτών, ώστε να δημιουργείται σε επίπεδο Δήμου ένα δίκτυο προσβάσιμων μετακινήσεων στην αρχή της «προσβάσιμης αλυσίδας» προς βασικές κοινόχρηστες και κοινωφελείς χρήσεις.

Τα παραδοτέα της προαναφερθείσας σύμβασης είναι τα εξής:

· Π.1: Ανάλυση της Υφιστάμενης Κατάστασης που περιλαμβάνει:

· Π.1α: Τεχνική Έκθεση περιγραφής/ανάλυσης και αξιολόγησης της υφιστάμενης κατάστασης ως προς την εξασφάλιση προσβασιμότητας (α) στους υπαίθριους δημόσιους Κ.Χ. του δήμου και (β) ως προς τα δημόσια κτίρια ή τα κτίρια που στεγάζουν δημόσιες υπηρεσίες και άλλες χρήσεις τα οποία απαιτείται να γίνουν προσβάσιμα. Επίσης πραγματοποιείται καταγραφή και αξιολόγηση στοιχείων των υφιστάμενων ή εκπονούμενων στρατηγικών σχεδίων του οικείου Δήμου, με στόχο την παρακολούθηση της πολεοδομικής εξέλιξης της περιοχής παρέμβασης, καταγραφή των υφιστάμενων δεδομένων και εντοπισμός τυχόν εμποδίων για την ανάπτυξη προσβάσιμης αλυσίδας, με συμπληρωματικά συμπεράσματα και παρατηρήσεις, όπως και      καταγραφή και αποτίμηση των σχετικών σημείων των πολεοδομικών και πληθυσμιακών χαρακτηριστικών της περιοχής (ισχύον θεσμικό πλαίσιο, πληθυσμιακά και δημογραφικά στοιχεία, γεωμετρικά χαρακτηριστικά του οδικού δικτύου, πυκνότητα δόμησης κλπ)

· Π.1β: Καταγραφή και αποτίμηση των κυκλοφοριακών χαρακτηριστικών της περιοχής παρέμβασης σε συνάρτηση με την κίνηση των πεζών.

Χάρτης/χάρτες της περιοχής του Δήμου σε μορφή διανυσματικών αρχείων τύπου shapefile με βάση τα διοικητικά του όρια, όπου θα σημειώνονται τα στοιχεία της ανάλυσης.

Πιο συγκεκριμένα στο παραδοτέο Π1. αναλύονται κατ’ ελάχιστον τα κάτωθι:

α) Συλλογή, καταγραφή και αξιολόγηση των υφιστάμενων ή εκπονούμενων στρατηγικών σχεδίων του Δήμου (π.χ. ΣΒΑΑ, ΣΒΑΚ, ΟΧΕ, Επιχειρησιακός Σχεδιασμός Δήμου, ΣΟΑΠ κλπ.)

β) Καταγραφή και αποτίμηση των σχετικών στοιχείων των πολεοδομικών χαρακτηριστικών της περιοχής (ισχύον θεσμικό πλαίσιο, χρήσεις γης, πληθυσμός εξυπηρέτησης, εντοπισμός σημείων ενδιαφέροντος, όροι δόμησης κ.λπ.).

γ) Καταγραφή και αποτίμηση των κυκλοφοριακών/συγκοινωνιακών δεδομένων και καθεστώς στάθμευσης όσο αφορά την υφιστάμενη κατάσταση, πιο συγκεκριμένα:  

· Υπό διαμόρφωση υπαίθριοι δημόσιοι Κ.Χ. για τους οποίους έχει ολοκληρωθεί η Μελέτη Προσβασιμότητας και δημόσιοι Κ.Χ. για τους οποίους εκπονείται  (Σημεία στους υπαίθριους δημόσιους Κ.Χ. για τους οποίους χρειάζονται επεμβάσεις προσβασιμότητας 

· Θέσεις στάθμευσης οχημάτων ΑμΕΑ 

· Σημεία και οδεύσεις καταφυγής προς πεζούς σε περίπτωση έκτακτης ανάγκης 

· Χώροι εκτόνωσης ατόμων με αναπηρία σε περίπτωση έκτακτης ανάγκης

· Υπαίθριοι και στεγασμένοι δημοτικοί χώροι στάθμευσης 

· Δίκτυο οδών ήπιας κυκλοφορίας / πεζόδρομοι / ποδηλατόδρομοι 

· Γεωμετρικά χαρακτηριστικά πεζοδρομίων στο Δήμο 

· Τερματικοί σταθμοί και στάσεις των ΜΜΜ στο Δήμο 

· Πιάτσες ταξί 

· Συνήθεις διαδρομές πεζής μετακίνησης (εμπορικοί δρόμοι) 

δ) Καταγραφή των κατευθύνσεων των υφιστάμενων ή εκπονούμενων Τοπικών Πολεοδομικών Σχεδίων (Τ.Π.Σ.). 

ε) Συλλογή και καταγραφή διαθέσιμων τοπογραφικών υποβάθρων, κατόψεων κτιρίων, ΚΧ και τα λοιπά.

στ) Συλλογή και καταγραφή υφιστάμενων ή εκπονούμενων πολεοδομικών μελετών, μελετών αστικών αναπλάσεων και κυκλοφοριακών μελετών, μελετών στάθμευσης, μελετών αστικής οδοποιίας και διαμόρφωσης οδών.

ζ) Καταγραφή σημαντικών χρήσεων γης και σημείων ενδιαφέροντος που αποτελούν πόλους έλξης/ γένεσης μετακινήσεων. 

η) Αποτίμηση των γεωμετρικών χαρακτηριστικών των υποδομών πεζών σε κατάλληλες κλίσεις σε επιλεγμένα σημεία χωροθέτησης σημείου παρέμβασης για την εξυπηρέτηση ΑμεΑ (π.χ. ανυπαρξία πεζοδρομίου<1.50μ, 1.50 - 2.10μ., 2.10-3.00μ., <3.00μ.),

Έμφαση θα δοθεί στις υφιστάμενες κατευθύνσεις βιώσιμης αστικής ανάπτυξης του Δήμου, ώστε να υπάρχει συμβατότητα του ΣΑΠ με τον προσανατολισμό των σχεδίων, στρατηγικών και μελετών επερχόμενων αστικών αναπλάσεων. Ειδικότερα, θα αναζητηθούν και επεξεργαστούν εξειδικευμένα σχέδια και στρατηγικές (επιπρόσθετες πηγές από εκείνες που αναφέρονται στο τεύχος μελέτης του διαγωνισμού), ενδεικτικά (και όχι περιοριστικά):

· Σχέδιο Βιώσιμης Αστικής Κινητικότητας (ΣΒΑΚ), ιδίως τα αποτελέσματα δράσεων διαβούλευσης και αναφορικά με τους τομείς που άπτονται των απαιτούμενων διαμορφώσεων, επεμβάσεων και κατασκευών για την εξασφάλιση της προσβασιμότητας του Δήμου. 

· Άλλα Σχέδια και Στρατηγικές, π.χ. ΣΒΑΑ, ΣΟΑΠ, σε τοπικό ή διαδημοτικό επίπεδο που επηρεάζουν την «σύνδεση» διαδημοτικών μετακινήσεων.

· Στόχος είναι η ανάλυση των ειδικών χαρακτηριστικών του Δήμου που τεκμηριώνουν τις αναμενόμενες ανάγκες εξασφάλισης προσβασιμότητας (α) στους υπαίθριους δημόσιους Κ.Χ. του δήμου και (β) ως προς την πρόσβαση στα δημόσια κτίρια ή στα κτίρια που στεγάζουν δημόσιες υπηρεσίες και άλλες χρήσεις τα οποία απαιτείται να γίνουν προσβάσιμα βάσει της ισχύουσας νομοθεσίας.

· Π.2: Πρόταση που περιλαμβάνει:

· Τεχνική Έκθεση περιγραφής των προτεινόμενων παρεμβάσεων ως προς την εξασφάλιση προσβασιμότητας (α) στους υπαίθριους δημόσιους Κ.Χ. του δήμου και (β) ως προς την πρόσβαση στα δημόσια κτίρια ή στα κτίρια που στεγάζουν δημόσιες υπηρεσίες και άλλες χρήσεις τα οποία απαιτείται να γίνουν προσβάσιμα βάσει της ισχύουσας νομοθεσίας.

· Χάρτης/χάρτες της περιοχής του Δήμου σε μορφή διανυσματικών αρχείων τύπου shapefile με βάση τα διοικητικά του όρια, όπου σημειώνονται οι πληροφορίες που αναφέρονται αναλυτικά στο ΦΕΚ Β’ 5553/2021.

· Πίνακας των προτεινόμενων στοιχείων αστικού εξοπλισμού, μηχανισμών και ειδικών κατασκευών για την εξασφάλιση της προσβασιμότητας

· Χρονοδιάγραμμα, προγραμματισμός υλοποίησης των οριζόμενων από το Σ.Α.Π. απαιτούμενων διαμορφώσεων και κατασκευών. 

· Έκθεση Διαβούλευσης Σ.Α.Π., όπου περιλαμβάνονται οι δράσεις διαβούλευσης που υλοποιήθηκαν, τα αποτελέσματα που επιτευχθήκαν και ο τρόπος επεξεργασίας των αποτελεσμάτων στη δόμηση του Σχεδίου.

Στο πλαίσιο εκπόνησης του Σχεδίου Αστικής Προσβασιμότητας του Δήμου Λευκάδας, για την εξασφάλιση προσβασιμότητας στα διοικητικά όρια του Δήμου, επιλέγεται περιοχή παρέμβασης, καθώς και επιμέρους σημεία στα οποία προτείνονται παρεμβάσεις (π.χ. κτιριακές υποδομές, πλατείες, πεζοδρόμια κλπ). Ο καθορισμός της περιοχής παρέμβασης και των διακριτών σημειακών παρεμβάσεων, έγινε βάσει διαφόρων κριτηρίων αξιολόγησης, όπου ενδεικτικά είναι:

1.
Πληθυσμιακά στοιχεία

2.
Πολεοδομικός σχεδιασμός του Δήμου Λευκάδας

3.
Μεγάλη συγκέντρωση σημείων ενδιαφέροντος

4.
Δρόμοι συχνής μετακίνησης

5.
Ιεράρχηση των αναγκών του Δήμου

6.
Ρεαλιστικά σενάρια υλοποίησης των προτεινόμενων επεμβάσεων

Λαμβάνοντας υπόψη τα ανωτέρω κριτήρια αξιολόγησης, για την εξασφάλιση της αστικής προσβασιμότητας εντός των διοικητικών ορίων του Δήμου Λευκάδας, η περιοχή παρέμβασης οριοθετείται στην πόλη της Λευκάδας από τις οδούς Άγγελου Σικελιανού, Αλέκου Παναγούλη, Θεόδωρου Ν. Φλωγαΐτη, Φιλοσόφων, Καραβέλα, Ευστάθιου Ζάκκα, Ι. Καποδίστρια, Πεφανερωμένης, Ούλοφ Πάλμε και Γιαννουλάτου.

Στην οριοθετημένη προτεινόμενη περιοχή παρέμβασης, εντοπίστηκαν πολλά σημεία ενδιαφέροντος, όπως δημόσια κτίρια ή κτίρια που φιλοξενούν δημόσιες υπηρεσίες και άλλες χρήσεις, δομές υγείας, δομές εκπαίδευσης και δημόσιοι υπαίθριοι Κοινόχρηστοι Χώροι, τα οποία κατά τον επιτόπιο έλεγχο εξετάστηκαν ως προς την εξασφάλιση προσβασιμότητας.

Επιπλέον, σύμφωνα με το Εθνικό Σχέδιο Δράσης (ΕΣΔ) για τα δικαιώματα των Ατόμων με Αναπηρία, κάποιοι από τους βασικούς στόχους που τίθενται είναι: 

1. Εκπαίδευση και Κατάρτιση για όλους

2. Προσβασιμότητα στο Φυσικό και Δομημένο Περιβάλλον

3. Προσβασιμότητα σε Αγαθά και Υπηρεσίες

Στο επίπεδο προσέγγισης και επίτευξης των ανωτέρω στόχων δράσης, δόθηκε προτεραιότητα στις δομές εκπαίδευσης, στους υπαίθριους δημόσιους κοινόχρηστους χώρους και στις δημόσιες υπηρεσίες, προκειμένου να εξασφαλιστεί η προσβασιμότητα των εν λόγω κτιριακών υποδομών, στοχεύοντας στη διασφάλιση ισότιμης και εύκολης πρόσβασης σε υπηρεσίες και εκπαίδευση και στο φυσικό και δομημένο περιβάλλον. Συνεπώς, σε όλο το εύρος των διοικητικών ορίων του Δήμου Λευκάδας, προτείνεται η ανάλυση και αξιολόγηση των υφιστάμενων υποδομών πρωτοβάθμιας και δευτεροβάθμιας εκπαίδευσης, των δημόσιων ή δημοτικών κτιριακών υποδομών και κοινόχρηστων χώρων.

Καθόσον προσδιορίστηκαν τα σημεία και η περιοχή παρέμβασης, ο ανάδοχος σε συνεργασία με το Δήμο κατέγραψε την υφιστάμενη κατάσταση των προτεινόμενων σημείων και της επιλεχθείσας περιοχής, ως προς τη διαθεσιμότητα σε υποδομές εξασφάλισης προσβασιμότητας. Η αποτύπωση της πληροφορίας έγινε από συνδυασμό μεθόδων, όπως επιτόπιους ελέγχους που πραγματοποίησε ο Ανάδοχος, αξιολόγηση τοπογραφικών σχεδίων και μελετών, καθώς και έπειτα από συζήτηση με το αρμόδιο κλιμάκιο της Τεχνικής Υπηρεσίας του Δήμου.

Οι παρεμβάσεις που προτάθηκαν στο πλαίσιο διασφάλισης της προσβασιμότητας σε επιλεγμένα σημεία ενδιαφέροντος, αφορούν τα δημόσια/δημοτικά κτίρια, οι σχολικές υποδομές, οι δομές υγείας, πλατείες και εν γένη υπαίθριοι Κοινόχρηστοι Χώροι (Κ.Χ.). Προκειμένου να εξασφαλίζεται η προσβασιμότητα της κεντρικής εισόδου κτιρίων από άτομα με αναπηρία, αλλά και από εμποδιζόμενα γενικά άτομα, εξετάζεται η σύνδεση οδοστρώματος – πεζοδρομίου, η σύνδεση πεζοδρομίου- κτιρίου και η διασφάλιση προσβασιμότητας στο κτίριο. Οι υπαίθριοι Κ.Χ. εξετάζονται ως προς τη σύνδεση του οδοστρώματος – πεζοδρομίου και του πεζοδρομίου με τον υπαίθριο χώρο, με σκοπό τη διασφάλιση προσβάσιμης αλυσίδας προς όλους.

Στο πλαίσιο δόμησης του παραδοτέου Π.2 του Σχεδίου Αστικής Προσβασιμότητας του Δήμου Λευκάδας, προβλέπεται η εκπόνηση μεθοδολογίας παρακολούθησης και αξιολόγησης της υλοποίησης των προτεινόμενων παρεμβάσεων. Ειδικότερα, σύμφωνα με τα οριζόμενα κατά το Άρθρο 9 «Παρακολούθηση και αξιολόγηση της υλοποίησης του Σχεδίου Αστικής Προσβασιμότητας (Σ.Α.Π.)», της υπ΄ αριθμό οικ. ΥΠΕΝ/ΔΜΕΑΑΠ/110088/887 Απόφασης του Υφυπουργού Περιβάλλοντος και Ενέργειας, επισημαίνεται ότι για την ορθή ολοκλήρωση του παραδοτέου του Σ.Α.Π. στο σύνολο του, αποτελεί υποχρέωση του Δήμου να συντάξει ανοιχτό ψηφιακό αρχείο ως πρότυπο, με σκοπό την παρακολούθηση του Σ.Α.Π. Το ανοιχτό ψηφιακό αρχείο θα έχει την μορφή Πίνακα Επεξεργασίας Δεδομένων και θα επικαιροποιείται κάθε έξι (6) μήνες από το Δήμο Λευκάδας. Παράλληλα, ο Φορέας Εκπόνησης αναλαμβάνει να καταθέσει πρόταση μεθοδολογίας συγκέντρωσης των απαραίτητων δεδομένων.

Επιπροσθέτως, κατά το Άρθρο 9, ο Φορέας Εκπόνησης υποχρεούται να συντάσσει περιοδικές εκθέσεις ανά έξι (6) μήνες, προκειμένου να ενημερώνει τη Διεύθυνση Μελετών και Έργων Αστικών Αναπλάσεων του Υπουργείου Περιβάλλοντος. Στο Παράρτημα Δ του παρόντος, παρατίθεται Σχέδιο Περιοδικών Εκθέσεων, όπου πρέπει να υποβάλλει ο Δήμος στο πλαίσιο παρακολούθησης υλοποίησης του Σ.Α.Π.

Σύμφωνα με τα οριζόμενα στο Άρθρο 5 «Φορέας Εκπόνησης και Περιεχόμενα Σχεδίου Αστικής Προσβασιμότητας (Σ.Α.Π.)» του ΦΕΚ 5553/Β/30.11.2021, στις αρμοδιότητες του Φορέα Εκπόνησης περιλαμβάνεται η συστηματική παρακολούθηση της εξέλιξης και εφαρμογής του Σ.Α.Π., ο προσδιορισμός και η ποσοτικοποίηση των αναγκών που προκύπτουν, καθώς παράλληλα και η κατάθεση προτάσεων για συμπλήρωση/ επικαιροποίηση του Σ.Α.Π., μέσω σύνταξης Έκθεσης Αξιολόγησης ανά τρία έτη. Σημειώνεται, ότι η τελευταία Περιοδική Έκθεση που θα υποβάλλει ο Δήμος στο πλαίσιο παρακολούθησης υλοποίησης του Σ.Α.Π. (βλ. Παράρτημα Δ), θα μπορούσε παράλληλα να αποτελέσει την 1η Έκθεση Αξιολόγησης, μέσω της οποίας ο Δήμος δύναται να επικαιροποιήσει το Σ.Α.Π. 

Επισημαίνεται ότι οι χάρτες αποτελούν ψηφιακά αρχεία με γεωχωρικά δεδομένα, τα οποία αφορούν στην τελική πρόταση και απεικονίζουν τις προτεινόμενες παρεμβάσεις, διαμορφώσεις και κατασκευές, για την εξασφάλιση της προσβασιμότητας στο Δήμο Λευκάδας. Στα εν λόγω ψηφιακά αρχεία απεικονίζονται τα εξής:

· Τα σημεία και οι γραμμικές παρεμβάσεις (π.χ. οδηγοί όδευσης τυφλών, οδεύσεις κ.λπ.) στους υπαίθριους δημόσιους Κ.Χ. που χρειάζονται επεμβάσεις εξασφάλισης της προσβασιμότητας και προσβάσιμης αλυσίδας με διαφορετικό σύμβολο και χρώμα ανάλογα με το είδος της παρέμβασης, όπως περιγράφεται στο Άρθρο 8 του ΦΕΚ 5553/Β΄/30.11.2021

· Οι προτεινόμενες διαδρομές (γραμμικά) προς τις σημαντικότερες κοινόχρηστες και κοινωφελείς χρήσεις (π.χ. δημόσιες υπηρεσίες, πλατείες, πάρκα, δομές υγείας, σχολικές δομές, σταθμούς μετρό, δημοτικούς χώρους στάθμευσης κ.α.) οι οποίες απαιτείται να γίνουν προσβάσιμες

· Τα σημεία εισόδων των δημόσιων κτιρίων ή των κτιρίων που στεγάζουν δημόσιες υπηρεσίες και άλλες χρήσεις τα οποία απαιτείται να γίνουν προσβάσιμα

· Τα ορισμένα σημεία καταφυγής και οι οδεύσεις διαφυγής των πολιτών που κινούνται πεζή, σε περίπτωση έκτακτης ανάγκης τα οποία απαιτείται να γίνουν προσβάσιμα.

Έχοντας υπόψη τα ανωτέρω παρακαλούμε για τη λήψη απόφασης για την έγκριση του Σχεδίου Αστικής Προσβασιμότητας στο Δήμο Λευκάδας.»
Ακολούθησε συζήτηση και τοποθετήσεις των μελών.
Μετά από διαλογική συζήτηση, η Ε.Π.Ζ.  αφού  έλαβε υπόψη της:

· την ανωτέρω εισήγηση 
· τις δ/ξεις του άρθρου 75 του Ν. 3852/10  περί λειτουργίας Ο.Ε. & Ε.Π.Ζ όπως αντικαταστάθηκαν από τις δ/ξεις του άρθρου 77 του Ν. 4555/18, τις  δ/ξεις της περίπτ. α της   παρ. 13 του άρθρου 5 του ν. 4623/19.

· τις δ/ξεις του άρθρου 73 του Ν. 3852/10 περί αρμοδιοτήτων της Ε.Π.Ζ. όπως αυτές
αντικαταστάθηκαν με τις δ/ξεις του άρθρου 40 του Ν. 4735/2020.
ΑΠΟΦΑΣΙΖΕΙ ΟΜΟΦΩΝΑ


Την έγκριση του Σχεδίου Αστικής Προσβασιμότητας (ΣΑΠ) στο Δήμο Λευκάδας, όπως αναλυτικά παρουσιάζεται στην ανωτέρω εισήγηση.
Η απόφαση αυτή πήρε αύξοντα αριθμό: 20/2023.

